Ubuntu

Ubuntu on avoimena lähdekoodina julkaistu käyttöjärjestelmä, joka perustuu Debian  Linux-jakeluun. Ubuntua kehittää Canonical, joka julkaisee puolen vuoden välein julkaisuversion ja ylläpitää pitkän aikavälin versiota yrityskäyttöön.

Canonicalin mukaan Ubuntu pyrkii tarjoamaan kenen tahansa käytettävissä olevan käyttöjärjestelmän, joten siinä keskitytään ennen kaikkea toimivuuteen sekä asennuksen helppouteen. Kehityksessä pääasiallisena painopisteenä ovat käytettävyys, säännölliset päivitykset ja helppo käyttöönotto. Ubuntu on saavuttanut nopeasti suosiota käyttäjien parissa ja se on ollut DistroWatch.com-sivuston suosituimpia Linux-jakeluita vuodesta 2005 lähtien. 

Ubuntun zulunkielinen nimi tulee eteläafrikkalaisesta "Ubuntu"-ideologiasta ja käännetään usein lyhyesti "inhimillisyydeksi toisia kohtaan". Ubuntun kehitystä rahoittaa eteläafrikkalaisen yrittäjä Mark Shuttleworthin perustama Canonical Ltd.

Kannettavia tietokoneita valmistavat yritykset Lenovo, HP ja Dell sertifioivat eräät mallinsa Ubuntu-yhteensopiviksi.

 Historia ja kehitysprosessi 
Ubuntu perustuu Debianin lähdekoodiin. Alun perin Ubuntu-ryhmän tavoitteena oli luoda helppokäyttöinen Linux-käyttöjärjestelmä työpöytäkäyttöön ja julkaista uusi versio joka kuudes kuukausi, minkä tuloksena olisi useammin päivitetty järjestelmä. Ubuntun ensimmäinen julkaisu ilmestyi 20. lokakuuta 2004. Siitä lähtien Canonical on julkaissut uuden Ubuntu-version joka kuudes kuukausi ja sitoutunut toimittamaan turvallisuuspäivityksiä, korjauksia pahoihin ongelmiin ja pienimuotoisia ohjelmapäivityksiä. Päätettiin, että joka neljäs julkaisu on LTS-versio eli pitkään tuettu julkaisu. Nykyisin voimassa olevien tuen piiriin kuuluvien LTS-julkaisujen työpöytäversioihin ja palvelinversioihin julkaistaan päivityksiä viiden vuoden ajan. Versiosta 6.06 (Dapper Drake) lähtien koodinimet ovat noudattaneet aakkosjärjestystä ja se oli ensimmäinen pitkään tuettu versio (LTS).

Ubuntua rahoittaa tällä hetkellä Canonical Ltd. 2005 Mark Shuttleworth ja Canonical Ltd. julkistivat Ubuntu Foundation -rahaston perustamisen ja antoivat sille 10 miljoonan yhdysvaltain dollarin alkupääoman. Rahaston tarkoituksena on varmistaa kaikkien tulevien Ubuntu-versioiden tukeminen ja kehitys. Mark Shuttleworth kuvaa sitä "hätärahastoksi" (siltä varalta että Canonicalin osallisuus päättyy).

Ubuntussa oli 9.10-versiosta lähtien Ubuntu Software Center -sovelluskauppa, jonka avulla ohjelmien asentaminen ja uusien sellaisten löytäminen kävi vaivattomammin. Canonical toi 10.04-versioon uutuutena musiikkikaupan osana sittemmin lakkautettua Ubuntu One -palveluitaan. Tämä Ubuntun musiikkikauppa oli integroitu suoraan Rhythmbox-mediasoittimeen, jonka kautta käyttäjä voi ostaa musiikkia MP3-muodossa. Ostettu musiikki ilmestyy välittömästi käyttäjän henkilökohtaiseen Ubuntu One -hakemistoon ja siirtyy sieltä automaattisesti mediasoittimeen. Musiikkitiedostot voi käydä lataamassa Ubuntu One -hakemistosta myös nettiselaimen avulla. Canonical lakkautti Ubuntu One -palvelun heinäkuussa 2014. Shutting down Ubuntu One file services Viitattu 5.6.2015 

Elokuussa 2015 Canonical ilmoitti hylkäävänsä Ubuntu Software Centerin ja lopettavansa deb-pohjaisten pakettien hyväksymisen kauppaan. Canonical ilmoitti samalla aikomuksesta siirtyä Snap-paketinhallintaan, joka tuli aluksi Snappy Core -nimisessä rinnakkaisversiossa käyttöön. Versiossa 16.04 GNOME Software korvasi Ubuntu Software Centerin.

Canonical ilmoitti vuonna 2017 että oletuksena käytetystä Unitystä siirryttiin takaisin GNOME-ympäristöön. Myös kehityksen alla olleen Mir-ohjelman sijaan siirrytään Wayland-ohjelmistoon X Window Systemin korvaajana.

Aiemmin ilmoitettu 32-bittisten kirjastoversioiden tuen loppuminen on muutettu ja tuki jatkuu suosituimmille, eniten käytetyille ja kriittisille riippuvaisuuksille.

Versiossa 25.10 ei ole enää X11-istuntoa, vaan vanhat sovellukset ajetaan XWaylandin avulla Wayland-istunnossa. GNU coreutils -paketin ohjelmille on korvaavat Rust-kielellä tehdyt versiot. Ubuntun vaihtoehtoisissa versioissa kuten Ubuntu Budgie on vielä mukana tuki X11-istunnoille, mutta ei GNOME-ympäristössä.

 Ominaisuudet 
Ubuntu-asennuslevyjä voi asentaa, ladata ja kopioida vapaasti sen mahdollistavan lisensoinnin johdosta. Ubuntu julkaistaan avoimen lähdekoodin vapaana ohjelmistona, johon on lisäksi saatavilla käyttöoikeuksiltaan rajoitettua ohjelmistoa. Ubuntun levykuvan voi ladata Ubuntun kotisivuilta ja sitten kirjoittaa sen esimerkiksi itse muistitikulle tai DVD-levylle. Käyttöjärjestelmästä toimitetaan uusi versio noin puolen vuoden välein ja kahden vuoden välein huhtikuussa julkaistava versio on pitkäaikaisen tuen versio (LTS), jota tuetaan vähintään viisi vuotta. Ohjelmien asentaminen hoidetaan pääasiassa pakettienhallintaohjelmalla, joka automaattisesti hakee tarvittavat tiedostot asennuslähteistä ja suorittaa asennuksen. Ubuntussa pakettienhallinnan tehtävät hoitaa Debianin Advanced Packaging Tool -ohjelmisto ja Snap-pakettienhallinta. Näiden lisähyötynä on mahdollisuus kaikkien järjestelmän ohjelmien päivittämiseen samalla kertaa automaattisesti.

Ubuntun mukana olevia sovellusohjelmia ovat muun muassa Firefox, LibreOffice, Rhythmbox, Shotwell, Thunderbird ja Transmission. Oletuksena asennettavien ohjelmien lisäksi on saatavilla useita muita ohjelmia.

 Ohjelmaversiot 

Ubuntusta julkaistaan uusi vakaa versio kuuden kuukauden välein: huhtikuussa ja lokakuussa. Jokaisella julkaisulla on koodinimi sekä versionumero, josta selviää julkaisuvuosi ja -kuukausi. Esimerkiksi Ubuntu 16.04 LTS julkaistiin 2016 huhtikuussa (04. kuukausi). Koodinimi on kaksiosainen ja koostuu edeltävästä adjektiivista sekä sitä seuraavasta samalla kirjaimella alkavasta eläinlajin nimestä. Esimerkiksi ensimmäisen version 4.10 koodinimi oli Warty Warthog ().

LTS-versioita (pitkäaikaisen tuen julkaisu, ), tuetaan vähintään viisi vuotta sekä työpöytäkäytössä että palvelimissa ja muita versioita tuetaan yhdeksän kuukautta. LTS-versioita julkaistaan kahden vuoden välein huhtikuussa.
Canonical on tammikuussa 2023 julkaissut Ubuntu Pro -palvelun, joka tarjoaa kymmenen vuotta tietoturvapäivityksiä Ubuntun ESM-julkaisun "main"-pakettivarastoon sisältyville ohjelmille.
Tämä Extended Security Maintenance (ESM) jatkaa LTS-version tukea viidellä vuodella tarjoamalla tietoturvapäivityksiä.
Lisätuki on ilmainen henkilökohtaiseen käyttöön korkeintaan viidelle koneelle ja maksullinen yrityksille.https://www.omgubuntu.co.uk/2023/01/ubuntu-pro-general-availability 

 Luettelo tuetuista versioista 
  Versio LTS Koodinimi Julkaisupäivä Tuen päättymispäivä Huomioitavaa   16.04  align=center    Xenial Xerus  21. huhtikuuta 2016  huhtikuu 2021  ESM-tuella huhtikuuhun 2026 saakka.    18.04  align=center    Bionic Beaver  26. huhtikuuta 2018  huhtikuu 2023  ESM-tuella huhtikuuhun 2028 saakka   20.04  align=center    Focal Fossa  23. huhtikuuta 2020  huhtikuu 2025 ESM-tuella huhtikuuhun 2030 saakka   22.04  align=center    Jammy Jellyfish  21. huhtikuuta 2022   huhtikuu 2027 https://releases.ubuntu.com/22.04/   24.04  align=center    Noble Numbat 25. huhtikuuta 2024 huhtikuu 2029    24.10   Oracular Oriole 10. lokakuuta 2024 heinäkuu 2025    25.04   Plucky Puffin 17. huhtikuuta 2025  Linux-ydin 6.14, Gnome 48   25.10  Questing Quokka 9. lokakuuta 2025  Muutoksia oletuksena käytettävissä ohjelmissa.

 Ubuntun rinnakkaisversiot 
Ubuntusta on useita virallisia ja yhteisön ylläpitämiä rinnakkaisversioita, joissa on erilaisia työpöytäympäristöjä tai muita eroja. Näitä ovat:
 Kubuntu: KDE-ympäristön käyttäjille suunnattu versio.
 Lubuntu: LXQt-ympäristöä käyttävä, kevyemmäksi vaihtoehdoksi tarkoitettu versio.
 Xubuntu: Xfce-ympäristön käyttäjille suunnattu versio.
 Ubuntu Studio: Multimedian luomiseen ja muokkaamiseen suunnattu versio.
 Ubuntu MATE: MATE-ympäristön käyttäjille suunnattu versio.
 Ubuntu Budgie: Budgien käyttäjille suunnattu versio.
 Ubuntu Kylin: Kiinankielisille alueille
 Ubuntu Unity: Unity-työpöytäympäristön käyttäjille suunnattu versio.
 Ubuntu Core: Snap-paketteihin perustuva versio.

Myös itse voi asentaa haluamansa työpöytäympäristön jälkikäteen.

Edubuntu oli opetuskäyttöön suunnattu rinnakkaisversio, joka aluksi julkaistiin nimellä Ubuntu Education Edition.

Ubuntu Touch on mobiililaitteille suunnattu versio.

Katso myös
Linux Mint

 Lähteet 

 Kirjallisuutta 



 Aiheesta muualla 

 Ubuntun virallinen sivusto 
 Ubuntu Suomen sivut ja keskustelualueet – Ubuntun yhteisön virallinen Suomen paikallistiimi ()
 Ubuntu Forums 
 Ubuntun profiili DistroWatch.com-sivulla 

*
Luokka:Seulonnan keskeiset artikkelit